|  |
| --- |
| http://arhiv.braniteljski-portal.hr/files/portal/grb.jpg |
| **REPUBLIKA HRVATSKA**  **ZAGREBAČKA ŽUPANIJA**  **GRAD VELIKA GORICA**  **GRADONAČELNIK** |

***Klasa: 406-03/23-01/05***

***Urbroj: 238-31-10/01-23-3***

***Velika Gorica, 12.01.2023.***

Na temelju članka 39. Zakona o elektroničkim medijima (Narodne novine br. 111/21), članka 48. Zakona o lokalnoj i područnoj (regionalnoj) samoupravi (Narodne novine br. 33/01, 60/01 — vjerodostojno tumačenje, 129/05, 109/07, 125/08, 36/09, 150/11, 144/12, 19/13 — pročišćeni tekst, 137/15 — ispravak, 123/17, 98/19 i 144/20), Gradonačelnik Grada Velike Gorice, dana, 12. siječnja 2023. godine donosi

**O D L U K U**

**o raspisivanju Javnog poziva za financiranje programskih sadržaja regionalnih i lokalnih**

**radijskih nakladnika od interesa za grad Veliku Goricu u 2023. godini**

Članak **1.**

Raspisuje se Javni poziv za financiranje programskih sadržaja regionalnih i lokalnih nakladnika od interesa za Grad Veliku Goricu u 2023. godini (u daljnjem tekstu: Javni poziv).

Članak **2.**

Predmet Javnog poziva je javno prikupljanje prijava za financiranje programskih sadržaja lokalnih i regionalnih radijskih nakladnika od interesa za Grad Veliku Goricu u 2023. godini.

U okviru ovog Javnog poziva financirat će se programski sadržaji lokalnih i regionalnih radijskih nakladnika od interesa za Grad Veliku Goricu i stanovnike Grada koji su izdvojeni u tematske cjeline ili pojedìnačno.

Članak **3.**

Cilj dodjele financijskih sredstva je proizvodnja i objava kvalitetnih programskih sadržaja od interesa za Grad Veliku Goricu i stanovnike Grada.

Članak **4.**

Pravo podnošenja prijava imaju lokalni i regionalni radijski nakladnici koji obavljaju djelatnost elektroničkog medija koji ispunjavaju uvjete sukladno Javnom pozivu.

Članak **5.**

Javni poziv i pripadajući obrasci čine sastavni dio ove Odluke.

Članak **6.**

Javni poziv i pripadajući obrasci bit će objavljeni 23. siječnja 2023. godine na službenim mrežnim stranicama Grada Velike Gorice (www.gorica.hr) pod Javnim pozivima, ured Gradonačelnika.

Članak **7.**

Javni poziv biti će otvoren 15 (petnaest) dana od dana objave Javnog poziva na mrežnoj stranici Grada.

Članak **8.**

Sredstva za provođenje ove Odluke osigurana su u Proračunu Grada Velike Gorice za 2023. godinu.

Članak **9.**

Ova Odluka stupa na snagu danom donošenja i bit će objavljena na službenim mrežnim stranicama Grada Velike Gorice i u Službenom glasniku Grada Velike Gorice.

**GRADONAČELNIK**

Krešimir Ačkar, mag. theol.